РЕПУБЛИКА СРПСКА

ОПШТИНА УГЉЕВИК

НАЧЕЛНИК ОПШТИНЕ

Број: 02/7-404-37/22

Датум, 27.04.2022.године

На основу члана 82. став 3. Закона о локалној самоуправи (“Службени гласник РС”, број: 97/16), члана 25. и 70. Закона о јавним набавкама БиХ (“Службени гласник БиХ” број 39/14), и приједлога Комисије за јавну набавку, Начелник Општине Угљевик, доноси сљедећу

***О Д Л У К У***

***о избору најповољнијег понуђача***

Члан 1.

Прихвата се приједлог Комисије за избор најповољнијег понуђача у поступку јавне набавке радова на редовном љетном одржавању мреже локалних и некатегорисаних путева општине Угљевик и уговор се додјељује понуђачу „Монт-градња“ д.о.о. Угљевик за понуђену цијену у износу од: **720.250,00 КМ без зарачунатог ПДВ-а**, као најбоље оцијењенупонуду.

Члан 2.

Приједлог уговора о набавци радова доставиће се на потпис изабраном понуђачу по протеку рока од 15 (петнаест) дана, рачунајући од дана када исти буде обавијештен о избору најповољније понуде.

Одабрани понуђач је уз понуду доставио доказе тражене тачком 7.3. Тендерске документације и тиме се ослобађа обавезе накнадног достављања доказа.

Члан 3.

Ова Одлука ступа на снагу даном доношења и доставља се понуђачу који је учествовао у поступку јавне набавке, у складу са чланом 71. став 2. Закона о јавним набавкама.

Члан 4.

Ова Одлука ће се објавити на веб-страници уговорног органа: [www.opstinaugljevik.net](http://www.opstinaugljevik.net), истовремено с упућивањем понуђачу који је учествовао у поступку јавне набавке, у складу са чланом 70. став 6. Закона о јавним набавкама.

**О б р а з л о ж е њ е**

Поступак јавне набавке радова на редовном љетном одржавању мреже локалних и некатегорисаних путева општине Угљевик покренут је Одлуком о приступању поступку јавне набавке радова број: 02/7-404-37/22 од 03.03.2022.године.

Јавна набавка је спроведена путем отвореног поступка за доставу понуда.

Обавјештење о набавци број: 894-1-3-16-3-23/22 објављено је на порталу јавних набавки дана: 09.03.2022. године и у Службеном гласнику БиХ број 14/22 од 18.03.2022. године, Исправка за Обавјештење о набавци број 894-1-3-16-8-36/22 које је објављено на Порталу јавних набавки дана 11.04.2022. године и у Службеном гласнику БиХ број 22/22 од 15.04.2022. године.

Комисија за јавну набавку именована је Рјешењем број: 02/7-404-37/22 од 14.04.2022.године.

Комисија је дана 26.04.2022. године доставила Записник о прегледу и оцјени понуда број 02/7-404-37/22 од 26.04.2022. године са препоруком о избору најповољнијег понуђача.

Комисија је извршила преглед и оцјену квалификованости понуђача, о чему је сачинила одговарајуће записнике, у којима је утврђено сљедеће:

-да је укупан број пристиглих понуда 1 (једна),

-да је благовремено запримљена 1 (једна) понуда,

-да нема неблаговремено запримљених понуда.

-да је понуду доставио понуђач „Монт-градња“ д.о.о. Угљевик

-Комисија је даље записнички утврдила да је понуђач: „Монт-градња“ д.о.о. Угљевик, квалификован понуђач, и да је његова понуда прихватљива понуда, јер је доставио све захтијеване доказе и понуду је израдио на начин одређен тендерском документацијом.

Комисија је примјењујући критериј за додјелу уговора из тачке 19. Тендерске документације „најнижа цијена прихватљиве понуде“ сачинила ранг листу, како слиједи:

|  |  |  |  |  |
| --- | --- | --- | --- | --- |
| Назив понуђача | Цијена из обрасца за цијену понуде (без ПДВ-а) | Кориговане вриједности | Кориговани износ цијене понуде (без ПДВ-а) | Напомена |
| Матем.грешке | Попусти |
| 1. |  “Монт Градња“ д.о.о. Угљевик | 720.250,00 | - | - | - | - |

Комисија за отварање понуда у отвореном поступку за јавну набавку радова на реконструкцији –асфалтирању путева на подручју општине Угљевик именована Рјешењем Начелника Општине број: 02/7-404-37/22 од 14.04.2022.године, записнички је констатовала да је потребно да се за предметну набавку обезбиједе додатна средства у висини износа од 140.250,00 КМ без ПДВ-а из разлога што је процијењена вриједност предметне набавке 580.000,00 КМ без ПДВ-а, а цијена из достављене понуде је 720.250,00 КМ без ПДВ-а, тако да уколико Уговорни орган обезбиједи додатна средства за реализацију набавке створиће се услови да се иста и реализује а у супротном примјеном одредбе члана 69. став 2. тачка е) треба је нужно поништити. Уговрони орган је дана 27.04.2022. године доставио Сагласност за додатна средства за реализацију јавне набавке радова на редовном љетном одржавању мреже локалних и некатегорисаних путева општине Угљевик број: 02/7-404-37/22 од 27.04.2022. године којом су одобрена додатна средства у висини износа од 140.250,00 КМ за потребе успјешне реализације предметне набавке.

Како је у предметном поступку јавне набавке предвиђена е-аукција а за исту набавку је достављена само једна прихватљива понуда, Комисија именована рјешењем начелника број 02/7-404-37/22 од 14.04.2022. године је након расправе, тј. извршеног прегледа и почетне оцјене понуда, записнички закључцима, предложила Одјеску за јавне набавке инвестиције и надзор уговорног органа да се у складу са одредбом члана 3. став 3. (Унос и оцјена прихватљивих понуда) Правилника о условима и начину кориштења Е-аукције (Службени гласник БиХ број 66/16), не заказује Е-аукција за предметну набавку већ ће се примјеном одредбе члана 69. став 1. тачка а) Закона о јавним набавкама поступак окончати додјелом уговора једином понуђачу који је доставио прихватљиву понуду за предметну набавку радова на редовном љетном одржавању мреже локалних и некатегорисаних путева општине Угљевик и то понуђачу: **„Монт-градња“ д.о.о. Угљевик** јер сматра да је предметна понуда, понуда са прихватљивом цијеном, одговарајућа и достављена од стране квалификованог понуђача.

Уговорни орган је прихватио у цјелости приједлог Комисије за јавну набавку.

Из наведених разлога, примјеном одредби члана 64. став 1. тачка б) Закона о јавним набавкама БиХ (Службени гласник БиХ 39/14) и тачке 19. Тендерске документације, одлучено је као у члану 1. ове Одлуке.

**ПРАВНА ПОУКА:**

Против ове одлуке може се изјавити жалба Канцеларији за разматрање жалби, филијала Бања Лука најкасније у року од 10 (десет) дана од дана пријема ове одлуке. Жалба се подноси путем овог уговорног органа у довољном броју примјерака, а који не може бити мањи од три, како би могла бити уручена изабраном понуђачу, као и другим евентуално заинтересованим субјектима, директно на протокол уговорног органа у шалтер салу Општинске управе Општине Угљевик или препорученом пошиљком.

У прилогу ове одлуке достављамо:

-Записник о прегледу и оцјени понуда

Одсјек за јавне набавке,

 инвестиције и надзор НАЧЕЛНИК ОПШТИНЕ

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Василије Перић, дипл.ецц.

Достављено:

 1. учесницику у поступку,

 2. у спис и

 3. Одсјеку за послове скупштине и људске ресурсе на објаву.-